กินยาคุมตอนยังไม่เป็นรอบเดือนแล้วแฟนหลั่งในมีโอกาสท้องไหมละ และพึ่งกินเม็ดแรกตอนแฟนหลั่งในเสร็จด้วยอ่ะคะ
สวัสดีค่ะ การเริ่มทานยาคุมกำเนิดเป็นแผงแรกนั้น ควรทานภายใน 1-5 วันนับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หากเลย 5 วันนับจากวันแรกที่มีประจำเดือนมาไปแล้ว ยาคุมจะไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อนดังนั้น หากเลย 5 วันนับจากที่มีประจำเดือนมาไปแล้ว หากได้ทานไปเพียง 1 เม็ด แล้วได้มีเพศสัมพันธ์ ก็จะมีโอกาสตั้งครรภ์ได้ค่ะ ดังนั้น อาจพิจารณาทานยาคุมฉุกเฉินค่ะ ส่วนยาคุมกำเนิดก็ให้ทานต่อไปตามเวลาปกติ และหลังจากนี้ไปประมาณ 1-2 สัปดาห์ ควรงดการมีเพศสัมพันธ์ไปก่อน หรือใช้ถุงยางอนามัยร่วมด้วยไปก่อน และเมื่อทานยาคุมจนหมดแผงแล้ว หากประจำเดือนไม่มา ก็ควรตรวจหาการตั้งครรภ์ดูด้วยค่ะ